[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.12.2007

COM(2007) 778 végleges

2007/0269 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat:

AZ EURÓPAI PARLAMENT ÉS A TANÁCS RENDELETE

a közúti árufuvarozásra vonatkozó statisztikai adatgyűjtésről szóló 1172/98/EK tanácsi rendeletnek a Bizottságra ruházott végrehajtási hatáskörök tekintetében történő módosításáról

(előterjesztő: a Bizottság)

INDOKOLÁS

1. A JAVASLAT HÁTTERE

1.1 A komitológiai eljárások reformja

A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatot[1] a 2006. július 17-i 2006/512/EK határozat[2] módosította.

A módosított 1999/468/EK határozat 5a. cikke új, ellenőrzéssel történő szabályozási bizottsági eljárást vezet be azon általános hatályú intézkedések esetében, melyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy az alap-jogiaktus új, nem alapvető fontosságú elemek beillesztésével történő kiegészítését is.

1.2. Kiemelt összehangolás és általános összehangolás

A Parlament, a Tanács és a Bizottság egyik együttes nyilatkozata[3] elfogadta azon alap-jogiaktusok jegyzékét, melyeket sürgősen hozzá kell igazítani a módosított határozathoz annak érdekében, hogy a jogi aktusokba fel lehessen venni az új, ellenőrzéssel történő szabályozási bizottsági eljárást (kiemelt összehangolás). Ahhoz, hogy az ellenőrzéssel történő szabályozási bizottsági eljárást a 2006/512/EK határozat hatályba lépésekor már hatályos, együttdöntési eljárás keretében elfogadott más jogi aktusokra is alkalmazni lehessen, az együttes nyilatkozat ezen jogi aktusok kiigazítására is felszólít, az alkalmazandó eljárásoknak megfelelően (általános összehangolás).

A Bizottság kötelezettséget vállalt arra, hogy elkezdi mindezen jogi aktusok vizsgálatát abból a célból, hogy 2007. végéig benyújtsa az említett jogi aktusoknak az új, ellenőrzéssel történő szabályozási bizottsági eljáráshoz történő, szükség szerinti kiigazítását célzó jogalkotási javaslatokat[4].

1.3. Alkalmazott módszer

Mint azt a Bizottság Európai Parlamenthez és Tanácshoz intézett, (…)-i közleménye említi, a Bizottság körültekintő vizsgálatnak vetette alá az összes, együttdöntési eljárás keretében elfogadott jogi eszközt annak feltárása érdekében, hogy ezek közül melyek jogosítják fel a Bizottságot arra, hogy olyan általános hatályú intézkedéseket fogadjon el, melyek a szóban forgó alap-jogiaktus nem alapvető fontosságú elemeinek módosítását szolgálják. A Bizottság több mint 200, kiigazításra váró jogszabályt jelölt ki.

A jogi aktusok közül néhány szerepel a Bizottság kodifikációs programjában. Ilyen például a közúti árufuvarozásra vonatkozó statisztikai adatgyűjtésről szóló, 1172/98/EK tanácsi rendelet[5]. Az új eljáráshoz történő igazítást az egységes szerkezetbe foglalás folyamatának előrehaladása alapján kell végezni, vagy az egységes szerkezetbe foglalt javaslat átdolgozásával vagy – mint jelen esetben – a jogszabály módosításával.

2. A JAVASLAT JOGI ELEMEI

A kiigazítás célja az ellenőrzéssel történő szabályozási bizottsági eljárás bevezetése, a módosított 1999/468/EK határozat 5a. cikkének megfelelően.

Az 1172/98/EK rendelet értelmében a Bizottság felhatalmazást kap arra, hogy kiigazítsa az adatgyűjtés jellemzőit és a mellékletek tartalmát, megállapítsa a tagállamok által továbbított statisztikai eredményekre vonatkozó minimális pontossági szabványokat és meghatározza az említett rendelet végrehajtását szolgáló eljárásokat, beleértve a rendeletnek a gazdasági és műszaki fejlődéshez történő hozzáigazítása érdekében meghozott intézkedéseket is. Ezen általános hatályú intézkedéseket, melyek a szóban forgó rendelet nem alapvető fontosságú elemeinek módosítását vagy új, nem alapvető fontosságú elemek beillesztésével a rendelet kiegészítését szolgálják, az 1999/468/EK határozat 5a. cikkében előírt, ellenőrzéssel történő szabályozási bizottsági eljárás szerint kell elfogadni.

Mivel az alap-jogiaktus rendelet, a kiigazítást azzal egyenértékű jogi aktussal kell elvégezni.

2007/0269 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat:

AZ EURÓPAI PARLAMENT ÉS A TANÁCS RENDELETE

a közúti árufuvarozásra vonatkozó statisztikai adatgyűjtésről szóló 1172/98/EK tanácsi rendeletnek a Bizottságra ruházott végrehajtási hatáskörök tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 285. cikke (1) bekezdésére,

tekintettel a Bizottság javaslatára[6],

tekintettel az Európai Gazdasági és Szociális Bizottság véleményére[7],

a Szerződés 251. cikkében megállapított eljárásnak megfelelően[8],

mivel:

(1) A közúti árufuvarozásra vonatkozó statisztikai adatgyűjtésről szóló, 1998. május 25-i 1172/98/EK tanácsi rendelet[9] értelmében bizonyos intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[10] összhangban kell elfogadni.

(2) Az 1999/468/EK határozatot a 2006/512/EK határozat módosította, mely bevezette az ellenőrzéssel történő szabályozási bizottsági eljárást az olyan általános hatályú intézkedésekhez, melyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemek beillesztésével történő kiegészítését is.

(3) A 2006/512/EK határozatról szóló európai parlamenti, tanácsi és bizottsági együttes nyilatkozattal[11] összhangban ahhoz, hogy ezt az új eljárást alkalmazni lehessen olyan, a Szerződés 251. cikkében meghatározott eljárás alapján elfogadott jogi aktusokra, melyek már hatályban vannak, ezeket a jogi aktusokat az alkalmazandó eljárásokkal összhangban ki kell igazítani.

(4) Az 1172/98/EK rendeletet illetően különösen arra kell felhatalmazni a Bizottságot, hogy igazítsa ki az adatgyűjtés jellemzőit és a mellékletek tartalmát, állapítsa meg a tagállamok által továbbított statisztikai eredményekre vonatkozó minimális pontossági szabványokat és határozza meg az említett rendelet végrehajtását szolgáló eljárásokat, beleértve a rendeletnek a gazdasági és műszaki fejlődéshez történő hozzáigazítása érdekében meghozott intézkedéseket is. Mivel ezek általános hatályú intézkedések és az említett rendelet nem alapvető fontosságú elemeinek módosítására vagy a rendelet új, nem alapvető fontosságú elemek beillesztésével történő kiegészítésére irányulnak, az intézkedéseket az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

(5) Az 1172/98/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

Az 1172/98/EK rendelet a következőképpen módosul:

1. A 3. cikk (4) bekezdése helyébe a következő szöveg lép:

„4. Az adatgyűjtés jellemzőit és a mellékletek tartalmát a Bizottság határozza meg. A szóban forgó jogi aktus nem alapvető fontosságú elemeinek módosítását szolgáló intézkedéseket a 10. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

2. A 4. cikk helyébe a következő szöveg lép:

„4. cikk

Az eredmények pontossága

Az adatgyűjtés és -feldolgozás módszereit a tagállamokban végzett közúti fuvarozás szerkezeti jellemzőinek figyelembevételével úgy dolgozzák ki, hogy a tagállamok által továbbított statisztikai eredmények megfeleljenek a minimális pontossági szabványoknak. Ezeket a szabványokat a Bizottság állapítja meg. A szóban forgó rendelet nem alapvető fontosságú elemeinek módosítását szolgáló intézkedéseket a 10. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

3. Az 5. cikk (2) bekezdése helyébe a következő szöveg lép:

" 2. Az (1) bekezdésben említett adatátadás részleteit, beleértve adott esetben az említett adatokon alapuló statisztikai táblázatokat is, a 10. cikk (2) bekezdésében meghatározott eljárásnak megfelelően rögzítik.”

4. A 6. cikk helyébe a következő szöveg lép:

„6. cikk

Az eredmények terjesztése

A közúti árufuvarozásra vonatkozó statisztikai eredmények terjesztésével kapcsolatos előírásokat, beleértve a terjesztendő eredmények szerkezetét és tartalmát, a 10. cikk (2) bekezdésében meghatározott eljárásnak megfelelően állapítják meg.”

5. A 9. cikk a következőképpen módosul:

a) Az első mondat helyébe a következő szöveg lép:

„Az e rendelet végrehajtását szolgáló intézkedéseket, beleértve a rendeletnek a gazdasági és műszaki fejlődéshez történő hozzáigazítása érdekében meghozott intézkedéseket is, a 10. cikkben meghatározott eljárásnak megfelelően fogadják el, amennyiben ez nem okozza a tagállamokat terhelő költségek és/vagy a válaszadók terheinek aránytalan növekedését.”

b) A szöveg a következő harmadik és negyedik albekezdéssel egészül ki:

A szóban forgó rendelet nem alapvető fontosságú elemeinek módosítását vagy kiegészítését szolgáló, az első és második francia bekezdésben említett intézkedéseket a 10. cikk (3) bekezdésében meghatározott, ellenőrzéssel történő szabályozási bizottsági eljárásnak megfelelően fogadják el.

A harmadik és negyedik francia bekezdésben említett intézkedéseket a 10. cikk (2) bekezdésében meghatározott eljárásnak megfelelően fogadják el.

6. Az 10. cikk helyébe a következő szöveg lép:

„10. cikk

1. A Bizottság munkáját a 89/382/EGK, Euratom tanácsi határozattal[12] létrehozott statisztikai programbizottság segíti.

2. Az e bekezdésre történő hivatkozáskor az 1999/468/EK határozat 4. és 7. cikkét kell alkalmazni, ugyanazon határozat 8. cikkének rendelkezéseire is figyelemmel.

Az 1999/468/EK határozat 4. cikke (3) bekezdésének megfelelően megállapított időtartam három hónap.

3. Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését, (5) bekezdésének a) albekezdését és 7. cikkét kell alkalmazni, ugyanazon határozat 8. cikkének rendelkezéseire is figyelemmel.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,(…) -án/-én.

Az Európai Parlament részéről a Tanács részéről

az elnök az elnök

[1] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

[2] HL L 200., 2006.7.22., 11. o.

[3] HL C 255., 2006.10.21., 1. o.

[4] PE 376.314v01-00 – A6-0236/2006 (A Parlament jelentéséhez mellékelt bizottsági nyilatkozat)

[5] HL L 163., 1998.6.6., 1. o. Az 1893/2006/EK európai parlamenti és tanácsi rendelettel (HL L 393., 2006.12.30., 1. o.) módosított rendelet.

[6] HL C […], […], […]. o.

[7] HL C […], […], […]. o.

[8] HL C […], […], […]. o.

[9] HL L 163., 1998.6.6., 1. o. A 2006. december 20-i 1893/2006/EK európai parlamenti és tanácsi rendelettel (HL L 393., 2006.12.30., 1. o.) módosított rendelet.

[10] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

[11] HL C 255., 2006.10.21., 1. o.

[12] HL L 181., 1989.6.28., 47. o.